KATALOG INFORMACIJA

OSNOVNE ŠKOLE „KARDINAL ALOJZIJE STEPINAC“

KRAŠIĆ

Krašić, ožujak 2012.

KATALOG INFORMACIJA OSNOVNE ŠKOLE „KARDINAL ALOJZIJE STEPINAC“

KRAŠIĆ

Temeljem članka 4. stavak 2. Zakona o pravu na pristup informacijama, ( NN broj: 172/03., 144/10., 38/11. i 77/11.) Katalog informacija Osnovne škole „Kardinal Alojzije Stepinac“ Krašić sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama.

UVOD NAPOMENE

Osnovna škola „Kardinal Alojzije Stepinac“ Krašić kao tijelo javne vlasti, omogućava pristup informacijama na sljedeće načine:

1. putem oglasne ploče i/ili službene web stranice Škole:

informacije o ustroju i nadležnosti Škole

informacije o radnicima

informacije o aktivnostima Škole

informacije o pravnim i drugim aktima Škole

informacije o učeničkim aktivnostima i postignućima

informacije o načinu i pravilima školovanja

natječaji za zapošljavanje

najave aktivnosti Škole

2.	davanjem priopćenja sredstvima javnog priopćavanja,

3.	neposrednim pružanjem informacija korisniku koji je podnio zahtjev za pristup informacijama,

4.	uvidom u dokumente i izradom preslika dokumenata koji sadrže tražene informacije,

5.	dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

II. OSNOVE INFORMACIJE O ŠKOLI

Osnovna škola „Kardinal Alojzije Stepinac“ Krašić je javna ustanova koja obavlja djelatnost osnovnog obrazovanja i odgoja sukladno Zakonu o odgoju i obrazovanju u osnovnoj i srednjoj školi.

Škola je osnovana 1987. godine. Sjedište škole je Krašić bb, Krašić.

Osnovna škola „Kardinal Alojzije Stepinac“ Krašić obavlja sljedeće djelatnosti:

odgoj i obvezno osnovno školovanje djece i mladih

osnovno obrazovanje obuhvaća opće obrazovanje i druge oblike obrazovanja djece i mladih

Poslovi u okviru djelatnosti Osnovne škole „Kardinal Alojzije Stepinac“ Krašić

upisi u školu i ispisi iz škole s vođenjem odgovarajuće evidencije i dokumentacije,

organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,

vrednovanje i ocjenjivanje učenika te vođenje odgovarajućih evidencije o tome kao i vođenje evidencije o učeničkim postignućima,

izricanje pedagoških mjera i vođenje evidencije o njima,

organizacija predmetnih i razrednih ispita i vođenje evidencije o njima,

izdavanje javnih isprava i drugih potvrda,

upisivanje podataka o odgojno-obrazovnom radu u e-Maticu – zajednički elektronički upisnik ustanova

Unutarnje ustrojstvo Škole:

U Školi se ustrojavaju dvije službe:

A) stručno- pedagoška služba obavlja poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnostima u skladu s potrebama i interesima učenika te promicanje stručno-pedagoškog rada Škole sukladno važećim zakonima.

Stručno-pedagošku službu čine:

učitelji

stručni suradnici

Stručna tijela su: Učiteljsko vijeće i razredna vijeća.

Razrednik je stručni voditelj Razrednog odjela i razrednog vijeća.

B/	administrativno-tehnička služba obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja dokumentacije i evidencija, ostvarivanja prava učenika, roditelja i radnika, te poslove tehničkog održavanja škole i održavanja čistoće objekta i okoliša Škole.

Administrativno-tehničku službu čine;

tajništvo

računovodstvo

domar

ložač

kuharice i spremačice

Školom upravlja Školski odbor , a ravnateljica je poslovodni i stručni voditelj Škole.

U Školi je ustrojeno Vijeće roditelja i Vijeće učenika.

SADRŽAJ KATALOGA INFORMACIJA

Ovaj Katalog informacija sadrži pregled informacija koje posjeduje, s kojima raspolaže i koje nadzire Osnovna škola „Kardinal Alojzije Stepinac“ Krašić i to kako slijedi:

a) Informacije o ustrojstvu i organizaciji rada škole i opći akti Škole:

Godišnji plan i program rada škole

Školski kurikulum

Opći akti škole

Dokumentacija o osnivanju Škole

Dokumentacija vezana uz tijela upravljanja i poslovodna tijela

Dokumentacija o radu kolegijalnih tijela Škole

Evidencija o pečatima, žigovima i štambiljima

Tehnička dokumentacija škole

b) Informacije sadržane u pedagoškoj dokumentaciji

Spomenica

Matična knjiga učenika

Imenici i razredne knjige učenika

Pregledi rada izvannastavnih aktivnosti

Zapisnici o polaganju popravnog ispita, razrednog-predmetnog-razlikovnog ispita

Učenička postignuća

Evidencija o školovanju djece po posebnom nastavnom programu

Evidencija o izrečenim pedagoškim mjerama

c) Informacije o radnicima škole

Matična knjiga radnika

Evidencije radnog vremena

Evidencije iz područja zaštite na radu, ozljeda na radu i zaštite od požara

Evidencije o stručnom obrazovanju/usavršavanju/ osposobljavanju radnika

Evidencije o zdravstvenom i mirovinskom osiguranju

d) Informacije sadržane u natječajnoj dokumentaciji

e) Informacije o financijskom i računovodstvenom poslovanju škole

Financijski planovi

Financijska izvješća

Plan nabave

Evidencije o plaćama i naknadama radnika

Evidencije o uplatama učenika

Evidencije o imovini škole

3

F) Ostale informacije

Evidencija o zakupnicima/korisnicima školskog prostora

Evidencija o video nadzoru

Evidencija o poslovnim suradnicima i sklopljenim ugovorima

Ostalo

Namjena informacija

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

Način osiguravanja prava na pristup informacijama

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se dostavljanjem zahtjeva za ostvarivanje prava na pristup informacijama.

Zahtjev se podnosi:

pisanim putem na adresu Škole:

Osnovna škola „Kardinal Alojzije Stepinac“ Krašić

Krašić bb,, 10 454 Krašić

elektroničkom poštom na adresu:

os-krasic-001@skole.htnet.hr

telefonom u Tajništvo škole na broj:

01/6270-005

faksom na broj:

01/6270 051

usmenim putem:

osobno na zapisnik u Tajništvu škole svakog radnog dana od 8,00-14,00 sati.

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno članku 19. Zakona o pravu na pristup informacijama, te Kriterijima za određivanje visine naknade iz istog članka, Škola ima pravo na naknadu stvarnih materijalnih troškova.

Korisniku prava na informaciju, kojem je omogućen pristup informaciji izradom preslika dokumenata koji sadrže traženu informaciju, naplaćivat će se naknada stvarnih materijalnih troškova ukoliko isti prelaze iznos od 10,00 kn, prema navedenim Kriterijima za određivanje visine naknade.

Korisnik prava na informaciju dužan je unaprijed u cijelosti položiti očekivani iznos stvarnih materijalnih troškova.

U slučaju da korisnik prava na informaciju u roku ne položi navedeni iznos, smatrat će se da je odustao od zahtjeva.

Škola će korisniku prava na informaciju izdati račun prema visini naknade stvarnih materijalnih troškova.

Troškovi dostave informacija obračunavaju se prema važećem cjeniku poštanskih usluga.

ROKOVI

Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.

Izuzeci od prava na pristup informacijama

Škola će uskratit pristup informaciji ako je informacija klasificirana stupnjem tajnosti sukladno zakonu i/ili općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.

Škola će uskratiti pristup informaciji ako postoje osnove sumnje da bi njezino objavljivanje:

1.	Onemogućilo učinkovito, neovisno i nepristrano vođenje sudskog, upravnog ili drugog pravno uređenog postupka, izvršenje sudske odluke ili kazne,

2. Onemogućilo rad tijela koji vrše upravni nadzor, odnosno nadzor zakonitosti,

3. Povrijedilo pravo intelektualnog vlasništva, osim u slučaju izričitoga pisanog pristanka autora ili vlasnika.

Škola će uskratiti pristup informacijama koje se tiču svih postupaka koje vode nadležna tijela u pred-istražnim i istražnim radnjama za vrijeme trajanja tih postupaka, a iznimno će se omogućiti pristup navedenim informacijama, ako je takvo postupanje u interesu javnosti i nužno za postizanje zakonom utvrđene svrhe te razmjerno cilju koji treba postići.

Ako određena informacijama sadrži i podatak klasificiran stupnjem tajnosti, neklasificirani dijelovi informacije učinit će se dostupnim.

Ovaj Katalog dostupan je na oglasnoj ploči Škole i Web stanici Škole.

KLASA:110-02/12-02/01

URBROJ:238/15-42-12-03

Krašić, 01.03.2012. godine

Ravnateljica:

Sandra Šarić

ZAHTJEV ZA PRISTUP INFORMACIJAMA

Podnositelj zahtjeva:

(ime i prezime, tvrtka, odnosno naziv)

(adresa odnosno sjedište)

(telefon; e-mail)

OSNOVNA ŠKOLA „Kardinal Alojzije Stepinac“ Krašić

(naziv tijela javne vlasti)

10 454 Krašić, Krašić bb

(sjedište tijela javne vlasti)

PREDMET: Zahtjev za pristup informacijama

Podaci koji su važni za prepoznavanje informacije:

_______________________________________________________________

_______________________________________________________________

_______________________________________________________________

_______________________________________________________________

_______________________________________________________________

_______________________________________________________________

_______________________________________________________________

Način na koji želim pristupiti informaciji:

(zaokružite:)

1.	neposredno pružanje informacije

2.	uvid u dokumente i pravljenje preslika dokumenata koji sadrže traženu informaciju,

3.	dostavljanje preslika dokumenata koji sadrži traženu informaciju,

4.	na drugi način

(vlastoručni potpis podnositelja zahtjeva)

U ____________, dana ______20___ godine

Napomena: Škola kao tijelo javne vlasti ima pravo na naknadu stvarnih materijalnih troškova od podnositelja zahtjeva u svezi s pružanjem i dostavom tražene informacije